cyanic-selkie/wikianc huggingface dataset:
Hērda pussala
Hērda pussala (en, es) ir ap 10 km gara un līdz 4,5 km plata pussala Livingstona salas dienvidu piekrastē Dienvidšetlendas salu arhipelāgā Antarktikā. Pussala izstiepta ziemeļaustrumu—dienvidrietumu virzienā starp Sautbeja ziemeļos un Folsbeja dienvidos līčiem, pussalas galējais dienvidrietumu punkts ir Maiersa rags. Pussala kalnaina, klāta ar ledāju, krasta līnija izrobota.
Neņūtona šķidrumi
No laika atkarīgi šķidrumi
No laika atkarīgus šķidrumus ir ļoti grūti modelēt. To uzvedība ir tāda, ka pie konstanta bīdes ātruma un pie konstantas temperatūras bīdes spriegums \tau vai nu paaugstinās vai samazinās monotoni attiecībā pret laiku ceļā uz asimptotiskām vērtībām.
Hērda pussala
Pussalu no gaisa 1956./1957. gada sezonā nofotografēja FIDASE ekspedīcija. Nosaukta par godu britu Kara foltes hidrogrāfam, kapteinim Tomasam Hērdam (Thomas Hurd; 1757-1823), kurš ieviesa regulāras jūru un okeānu uzmērīšanas dienestu un kura vadībā 1822. gadā tika publicēti Edvarda Brensfīlda 1820. gadā veiktie Brensfīlda šauruma uzmērījumi.
Neņūtona šķidrumi
No laika atkarīgi šķidrumi
Arī šī grupa dalās divās apakšgrupās: tiksotropi šķidrumi — pie konstanta bīdes ātruma bīdes spriegums samazinās monotoni — un antitiksotropie šķidrumi — pie konstanta bīdes ātruma bīdes spriegums palielinās monotoni.
Hērda pussala
Pussalas ziemeļu piekrastē kopš 1988. gada darbojas Spānijas (Huankarlosa I) un Bulgārijas (Sveti Klimenta Ohridski) vasaras polārstacijas.
Neņūtona šķidrumi
Viskoelastīgi šķidrumi
Viskoelastīgiem šķidrumiem un materiāliem piemīt gan viskozas, gan elastīgas īpašības. Šādi šķidrumi ir asfalts, neilons, miltu mīklas. Vienmērīgā plūsmā, tas ir, plūsmā, kura ir laikā nemainīga, bīdes ātrums ir konstants un kur \mu ir kā konstants dinamiskās viskozitātes koeficients kā Ņūtona šķidrumos. Elastība kļūst redzama, kad bīdes spriegums tiek mainīts. Šiem šķidrumiem ir atmiņa par pagātnes ātrumu, ātruma gradientu, un formām. Tie daļēji atjaunojas elastīgi no deformācijām, kas radušās plūsmas laikā, kad ārējs spriegums tiek noņemts.
Vilhelma Ostvalda iela (Rīga)
Vilhelma Ostvalda iela ir būvniecībā esoša Rīgas iela Vidzemes priekšpilsētas Skanstes apkaimē. Tā sākas krustojumā ar Sporta ielu un beidzas krustojumā ar Aleksandra Laimes ielu. Nobela prēmijas laureāta Vilhelma Ostvalda vārdā nosauktā iela izveidota 2017. gadā pēc dzelzceļa kravas stacijas Rīga Preču I likvidēšanas, stacijas ceļu un ēku nojaukšanas.
Ielu savienojumi
Tā ir savienota ar šādām ielām:
Entonijs Gills
Entonijs Remerals Gills (en; dzimis Ziemeļkarolīnā) ir amerikāņu basketbolists, spēlē spēka uzbrucēja pozīcijā. 2023. gadā pārstāv Nacionālās basketbola asociācijas (NBA) klubu Vašingtonas "Wizards".
Karjera
Augstskolu basketbolā pārstāvēja NCAA komandas no Dienvidkarolīnas Universitātes un Virdžīnijas Universitātes. Pēc četrām sezonām augstskolu basketbolā E. Gills palika neizvēlēts 2016. gada NBA draftā un devās attīstīt savu spēlētāja karjeru Eiropas klubos. Viņš noslēdza līgumu ar Vācijas basketbola Bundeslīgas komandu Ludvigsburgas "MHP Riesen", taču nesāka tajā spēlēt, neizturot medicīniskās pārbaudes, taču sezonu aizvadīja Turcijas klubā Yeşilgiresun. 2017. gada vasarā E. Gills spēlēja NBA Vasaras līgā, pārstāvot Šarlotas "Hornets", bet pēc tam pievienojās VTB līgas komandai no Krievijas Maskavas apgabala "Himki", kurā nospēlēja divas sezonas.
NBA
2020. gada novembrī E. Gills noslēdza divu gadu līgumu ar NBA klubu Vašingtonas "Wizards".
2023. gada 11. janvārī viņš aizvadīja vienu no produktīvākajām spēlēm karjerā, gūstot rekordu: 18 punktus uzvarētā spēlē (100—97) pār Čikāgas "Bulls".
Drēzdenes bombardēšana
Pilsētas bombardēšanas rezultātā aptuveni ceturtā daļa rūpniecības uzņēmumu un puse pārējo ēku (pilsētas infrastruktūra un dzīvojamās mājas) tika iznīcinātas vai būtiski sagrautas, kā arī uz vairākām nedēļām tika paralizēta satiksme. Bojā gājušo skaits dažādos avotos tiek lēsts no 25 tūkstošiem līdz 200 un pat 500 tūkstošiem. Līdz pat mūsdienām pastāv polemika, vai uzlidojumi, ņemot vērā ievērojamos zaudējumus civilajiem objektiem un bojā gājušo skaitu civiliedzīvotāju vidū, bija pamatoti un adekvāti.
Ņasvižas rajons
Ņasvižas jeb Ņesvižas rajons ir Minskas apgabala rajons Baltkrievijā. Robežojas ar Minskas apgabala Stovbcu, Kapiļas un Kļeckas rajoniem, Brestas apgabala Baranaviču rajonu, kā arī Grodņas apgabala Kareļiču rajonu.
Rajona centrā Ņasvižā atrodas Ņasvižas pils, kas iekļauta UNESCO Pasaules mantojuma sarakstā. Ņasvižas rajona Novi Snovas ciemā dzimis politiķis Mihails Mjasņikovičs (Міхаіл Уладзіміравіч Мясніковіч, 1950).
Gorodoka
Gorodoka var būt:
SpaceX CRS-11
SpaceX CRS-11, zināms arī kā SpX-11, bija ASV uzņēmuma SpaceX bezpilota kravas kosmosa kuģa Dragon lidojums uz Starptautisko kosmosa staciju NASA Commercial Resupply Services (CRS) programmā. CRS-11 orbītā palaists 2017. gada jūnijā; nolaižamais aparāts uz Zemes atgriezās jūlijā.
Derīgā krava
Dragon kopējā kravas masa augšupceļā bija 2708 kg. Hermētiskais nodalījums bija piepildīts ar 1665 kg kravas (kopā ar iepakojumu). Transportkuģa hermētiskajā sekcijā atradās: zinātnisko eksperimentu aparatūra un materiāli (1069 kg), mantas un pārtika apkalpei (242 kg), stacijas rezerves daļas un aprīkojums amerikāņu segmentam (199 kg), ārpuskuģa aktivitāšu aparatūra (56 kg), datoru piederumi (27 kg). Kravā bija nanopavadoņi TOKI, GhanaSat-1, Mazaalai, BRAC ONNESHA, Nigeria EduSat-1, kurus orbītā brīvā lidojumā palaida 7. jūlijā.
Lidojuma gaita
Dragon tika palaists 21:07:38 UTC ar nesējraķeti Falcon 9 v1.2 no Kanaveralas zemesraga Gaisa spēku stacijas starta laukuma LC-39A.
Pēc otrās pakāpes atdalīšanās raķetes pirmā pakāpe nosēdināta Kanaveralas zemesraga Gaisa spēku stacijas laukumā. Šī raķešpakāpe atkārtoti izmantota 2017. gada decembrī, palaižot kravas kuģi SpaceX CRS-13.
Kravas kuģis SKS sasniedza 5. jūnijā. 13:52 UTC to satvēra ar stacijas manipulatoru Canadarm2, kuru vadīja Pegija Vitsone un Džeks Fišers. Kosmosa kuģis tika pārvietots uz Harmony moduļa apakšējo pieslēgvietu; pilnībā pieslēgts 16:07 UTC.
7. un 8. jūnijā ar manipulatoru Canadarm-2 no Dragon nehermētiskās kravas sekcijas izņemta MUSES iekārta, un tā pārvietota uz platformu ELC-4. 11. jūnijā no Dragon tika izņemta NICER iekārta, un tā pārvietota uz platformu ELC-2. Pārvietošanas operācija ilga vairākās dienas ar pauzēm, dodot iespēju pieslēgt elektrobarošanu, lai NICER uzturētu nepieciešamo temperatūras režīmu. 17. jūnijā no Dragon tika izņemta ROSA saules bateriju komplekts un tika izvērsts manipulatora Dextre galā. To līdz 26. jūnijam vairākkārt izpleta un ievilka. Pēdējā saules bateriju ievilkšanas operācija bija neveiksmīga. Lai arī pēc sākotnējā plāna saules baterijas bija plānots nogādāt uz Zemes, tika nolemts to izmest. 26. jūnijā 21:15 UTC ROSA tika palaists orbītā brīvā lidojumā.
2. jūlijā 18:00 UTC Dragon ar Canadarm2 palīdzību tika atvienots no Harmony moduļa. Brīvā lidojumā tas palaists 3. jūlijā 06:41 UTC. Pēc tam 11:13 UTC kosmosa kuģis iedarbināja dzinējus un veica noiešanu no orbītas. 12:12 UTC nolaižamais aparāts nolaidās Klusajā okeānā. Lidojuma ilgums 29 dienas 15 stundas 4 minūtes.
Alekss Maklīšs
Aleksandrs Maklīšs (en, dzimis ) ir Skotijas futbola treneris un bijušais futbolists, spēlējis aizsarga pozīcijā, bijis Skotijas futbola izlases dalībnieks.
Gandrīz visu savu spēlētāja karjeru pavadījis Aberdeen komandā. Tur viņš aizvadīja gandrīz 500 līgas spēles, trīs reizes uzvarēja Skotijas Premjerlīgā, piecas reizes ieguva Skotijas kausu, kā arī 1983. gadā uzvarēja UEFA Kausu ieguvēju kausā un UEFA Superkausā.
Ar Skotijas futbola izlasi piedalījies 1982., 1986. un 1990. gada FIFA Pasaules kausā. Kopumā izlases kreklā aizvadījis 77 mačus.
Savu trenera karjeru Maklīšs sāka Motherwell un Hibernian komandās. 2001. gadā viņš kļuva par Rangers treneri, kur piecu gadu laikā izcīnījis divus Premjerlīgas titulus. 2007. gadā vadījis Skotijas futbola izlasi, tomēr izlasi viņš vadīja tikai 10 mēnešus. Vēlāk vadījis Anglijas klubu Birmingham City. Lai gan komanda izkrita no Premjerlīgas, Maklīšs komandu 2010–11. gada sezonā ieveda atpakaļ Anglijas augstākajā līgā. Vēlāk vadījis Birmingham City niknākos konkurentus Aston Villa, kā arī Nottingham Forest. Pēcāk vadījis Beļģijas klubu Genk un Ēģiptes klubu Zamalek. 2018. gadā noslēdzis divu gadu līgumu par Skotijas izlases vadīšanu, tomēr pēc 3–0 zaudējuma Kazahstānai, viņš tika atbrīvots no amata.
Spēlētāja karjera
Aberdeen
Trenera karjera
Rangers
Birmingham City
Lukstupe
Lukstupe ir upe Latvijā, Aiviekstes kreisā krasta pieteka.
Bandikutveidīgie
Bandikutveidīgie (Peramelemorphia) ir viena no Austrālijas somaiņu (Australidelphia) kārtām, kas apvieno divas mūsdienās dzīvojošas dzimtas (bandikutus un trušbandikutus) un divas izmirušas dzimtas. Bandikutveidīgie somaiņi ir visēdāji, un tie mājo Austrālijā, Jaungvinejā, Tasmanijā un citās tuvākajās saliņās.
Izskats
Bandikutveidīgajiem somaiņiem ir kompakti, apaļīgi ķermeņi ar arkveidā izliektu muguru, atgādinot grauzējus. To purniņi ir gari, smalki un smaili, ausis stāvas, pamanāmas arī sugām, kurām ausis ir salīdzinoši īsākas, priekškājas īsas un smalkas, pakaļkājas izteikti garākas, arī aste ir tieva un smalka.
Mazākie bandikutveidīgie sver apmēram 100 gramus, bet lielākie gandrīz 5 kg, bet lielākā daļa sver apmēram kilogramu un ir pusauga kaķēna lielumā. Mazākie bandikutveidīgie ir svītrainie bandikuti (Microperoryctes), kuru mazāko īpatņu ķermeņa garums, asti neieskaitot, ir 75 mm, bet lielākie ir Jaungvinejas gardeguna bandikuti (Peroryctes), kuru ķermeņa garums var sasniegt apmēram 56 cm, bet svars vairāk kā 4,7 kg.
Līdzības ar citiem somaiņiem
Ilgstoši zinātnieki nav spējuši atrisināt bandikutveidīgo somaiņu vietu kopējā somaiņu evolūcijas gaitā. Morfoloģiski šai grupai raksturīgas divas īpašības, kas sasaucas ar citām somaiņu grupām, bet, kas savstarpēji ir pretrunīgas. Visiem bandikutveidīgajiem ir trīs pāri apakšējo priekšzobu. Šī īpašība liecina, ka bandikutveidīgie ir radniecīgi plēsīgajiem somaiņiem, un attīstības gaitā atdalījušies no kopīga priekšteča.
Pakaļkāju pēdām otrais un trešais pirksts ir saaudzis kopā, šī īpašība savukārt ir raksturīga zālēdājiem diprotodontiem (ķenguriem, vombatiem un posumiem). Zinātnieki uzskata, ka šī īpašība ir iegūta neatkarīgi no diprotodontiem, dzīvojot salīdzinoši līdzīgu dzīves veidu.
Kopīgās īpašības
Lielākajai daļai sugu priekšķepas ar to garajiem un spēcīgajiem nagiem ir piemērotas zemes rakšanai. Pakaļkājas labi attīstītas. Bandikutveidīgie dzīvnieki, līdzīgi kā ķenguri, pārvietojas ar lēcieniem. Šīs grupas somaiņi ir naktīs aktīvi dzīvnieki, tiem ir labi attīstīta oža un redze, kas piemērota redzēšanai tumsā. Bandikutveidīgie ir visēdāji, kas galvenokārt pārtiek no kukaiņiem, bet barojas arī ar augiem.
Reģionālo TV programmu ciparu apraide Latvijā
Reģionālo TV programma ciparu apraidē Latvijā ir televīzijas programmu režīms, kurā noteiktā zonā un laika logos virszemes apraidē kanālā LTV7 no 2011. gada 1. februāra raidīja reģionālās televīzijas. 2014. gadā to pārņēma ReTV.
Izveidošanās
2010. gada martā sākās nesaprašanās starp "Lattelecom" un reģionālajām televīzijām sakarā ar ciparu apraides ieviešanu valstī, jo "Lattelecom" no reģionālajām televīzijām par raidīšanu virszemes televīzijas bezmaksas paketē pieprasīja 50 000 Ls. Nacionālā radio un televīzijas padome rosināja izveidot bezmaksas pakā raidošu nacionālās apraides kanālu ar nosaukumu "Vislatvijas reģionālā televīzIja", kas nozīmētu, ka reģionālo TV raidījumus varētu redzēt visā Latvijā. Jūlijā šis ar programmām TV Jūrmala, Kurzemes Televīzija, Ogres TV, Vidzemes TV un Rēzeknes TV kanāls arī sāka raidīt, tomēr valsts atteicās par viņu maksāt, uzsverot, ka šī kanāla apraidi Latvijā nodrošina komerctelevīzija. Maija beigās Saeimas Cilvēktiesību un sabiedrisko lietu komisijas vadītāja Ingrīda Circene sūtīja Eiropas Savienības kompetentajām institūcijām iesniegumu ar lūgumu ļaut saglabāt reģionālajām televīzijām analogo apraidi līdz 2013. gada 13. decembrim, un vēlāk arī šo piekrišanu saņēma. Jūnija vidū Ventspils, Latgales un Jēkabpils (Vidusdaugavas) televīzija nolēma Lattelecom bezmaksas paketē raidīt testa režīmā, jo saskaņā ar likumdošanu, raidīšana testa režīmā ir bezmaksas. Jūlijā beigās apvienojās Ogres televīzija, Jūrmalas televīzijas programma un Latvijas Ziņu kanāls un tika izveidots Rīgas apriņķa ziņu kanāls, kurš arī tajā dienā sāka raidīt virszemes televīzijas testa režīmā no Zaķusalas TV torņa 70 km rādiusā ap Rīgu, kas nozīmē, ka sāk pilnībā raidīt Vislatvijas reģionālais televīziju kanāls (valsts atteicās par viņu maksāt).
Apraides režīma sākums
2010. gada beigās 8 reģionālās televīzijas - Kurzemes Televīzija (Ventspils), TV Kurzeme (Liepāja), TV Jūrmala, Ogres Televīzija, Jelgavas Televīzija, Vidzemes Televīzija (Valmiera), Latgales reģionālā televīzija (Rēzekne) un Vidusdaugavas Televīzija (Jēkabpils) parakstīja sadarbības memorandu ar Latvijas Televīziju, par programmu pārraidi no 2011. gada 1. februāra Latvijas Televīzijas 7. kanālā. Sākumā bija iecerēts raidīt abos kanālos, tomēr vēlāk Latvijas Televīzijai bija problēmas ar aparatūru, līdz ar to tas tehniski nebija iespējami. Apraides tīklu sadalīja 8 ID (apraides) zonās, kur katra televīzija raidīja savā.
Reģionālās TV raidīja šādos laika logos:
Sestdienās:
Reģionālās TV netika pārraidītas vai arī logi tika mainīti, ja šajā laikā kanālā LTV7 iekrita sporta tiešraides vai prezidenta uzruna. Tomēr, neskatoties uz to, saskaņā ar likumu, reģionālās TV pašas rūpējas par savu saturu tā, lai šis saturs darbotos tikai un vienīgi laika logos, kas norādīti iepriekš. Protams - reģionālās televīzijas var piedāvāt arī reklāmu, tomēr pēc likuma tai ir jābūt atdalītai, tas ir - reklāmas blokos un šai reklāmai protams jābūt laika logos, kas norādīti iepriekš. Tiesa gan - Reģionālo TV asociācijas vadītājs pauda pretenzijas par šiem logiem, tas ir - šādi laiki mazinātu auditoriju. No 1. februāra šis režīms arī sāka darboties
Jauns risinājums
Latvijas Televīzijai 2011. gada aprīlī radās ideja par trešā nacionālā kanāla izveidi, kur varētu pārraidīt kultūras raidījumus un reģionālās televīziju programmas. Reģionālajām televīzijām bija paredzēts raidīt režīmā "prime time", kas nozīmē, ka atsevišķos laikos var būt paši labākie un interesantākie raidījumi. Tomēr Reģionālo TV asociācijas vadītājs to nosauca par baumām.
Klētniece
Klētniece (vīriešu dzimtē Klētnieks) ir latviešu cilmes uzvārds. Cilvēki ar šo uzvārdu:
ElektroFolk
ElektroFolk ir Latvijas mūzikas grupa. Tās sastāvā ir Iveta Baumane, Roberts Pētersons, Uģis Vītiņš, Viesturs Samts un Ainārs Majors.
Grupas dibinātājs ir Ainārs Majors. Grupas dalībnieki piedalījušies TV3 šova "Koru kari" 3. sezonā Cēsu kora sastāvā. Uzstājušies Pasaules koru olimpiādes atklāšanas koncertā Rīgā 2014. gadā. Grupas albums Elektro ir ticis nominēts Latvijas Mūzikas ierakstu gada balvai "Zelta Mikrofons" 2015 kategorijā "Labākais tautas vai pasaules mūzikas albums", nominācija tika iegūta. 2015. gadā piedalījās 2015. gada Eirovīzijas Latvijas nacionālajā atlasē ar dziesmu Sundance, finālā tika iegūta 3. vieta. Tajā pašā gadā tika iegūta arī balva "Boņuks 2014", kas ir Latgaliešu kultūras Gada balva kategorijā "Labākais sniegums tautas mūzikā". 2016. gadā grupa arī piedalījās 2016. gada Eirovīzijas Latvijas nacionālajā atlasē ar dziesmu Miracle Drums, taču netika iebalsoti pusfinālā. Drīz pēc dalības Eirovīzijas atlasē jau 15. februārī klajā nāca grupas otrais albums ar nosaukumu Raiba Govs. Sākotnēji grupai bija raksturīgi, ka tā savu mūziku veidoja, ļoti tieši iedvesmojoties no latviešu tautasdziesmām un tautas mūzikas. Jaunajā albumā šī saikne vairs nav tik spēcīga, jo - lai arī lielākajai daļai dziesmu ir tautasdziesmu teksti, mūzika ir gandrīz pilnīga komandas dalībnieku jaunrade.
Inahosa
Inahosa (el) ir upe Peloponēsā, Grieķijā. Tās izteka atrodas Argolīdas rietumu daļas kalnos, netālu no Lirkejas (Λύρκεια) ciema. Upe tek austrumos no Argosas, ietek Argolīdas līcī pie Neakiosas pilsētas. Tā ir nosaukta Inaha, mītiskā Argosas valdnieka vārdā. Upe vasarā bieži izžūst.
Pēc Pausānija ziņām upes izteka atradās Artemīsijas kalnu grēdā, uz robežas starp Argolīdu un Arkādiju, kā virsotnē bija Artemīdas templis. Pēc Strabona apgalvojuma Inahosas izteka bija pie Lirkejas kalna, kas atrodas vairāk uz ziemeļiem. Netālu no iztekas bijusi Kefisas pieteka, kas tecējusi no Lirkejas.
Starp Argosu un Inahosu tek kalnu upe Haradrosa, kas arī iztek no Artemīsijas kalniem, un to ceļotaji mēdz jaukt ar Inahosu, jo ir tuvu Argosai. Tā tek pa platu grants gultni, kas vasarā izžūst, un kuru mūsdienās sauc par Kseriasu jeb Sauso upi. Nedaudz uz dienvidiem no Argosas Haradrosa ietek Inahosā. Tieši Haradrosas krastā argosiešu armija, atgriežoties no karagājieniem, bija spiesta iziet tiesas procesu, lai iegūtu atļauju atgriezties pilsētā.
OOCL Hong Kong
OOCL Hong Kong ir konteineru kravas kuģis, tā uzbūvēšanas brīdī — pasaulē lielākais. Pieraksta osta — Honkonga, kuģo kopš 2016. gada beigām. OOCL Hong Kong ir pirmais konteineru kuģis, kurā var iekraut vairāk nekā 21 000 TEU (21 413), kas ir jūras konteineru mērvienība — 20 pēdu ekvivalenta vienība.
Luidži Čeriani
Luidži Čeriani (it; dzimis, miris ) bija itāļu uzņēmējs un šaha problēmists, vairāku retrogrādās analīzes tēmu autors.
Šaha kompozīcija
Luidži Čeriani publicējis vairāk nekā 700 šaha kompozīcijas, galvenokārt retrogrādās analīzes uzdevumus. Viņš bija viens no ievērojamākiem tās speciālistiem un uzrakstījis par to divas grāmatas. Sadarbojies ar ievērojamākiem šī šaha kompozīcijas žanra žurnāliem, piemēram, vācu Die Schwalbe, angļu Fairy Chess Review, itāļu Sinfonie Scacchistiche un L'Italia Scacchistica. Bijis pēdējā šaha kompozīcijas nodaļas redaktors no 1927. līdz 1929. gadam.
Piemērs
Uzdevuma risinājums:
Lielbātas muiža
Lielbātas muižas (de) kungu māja atrodas Dienvidkurzemes novada Vaiņodes pagasta Lielbātā. Līdz 1920. gada zemes reformai piederēja Ostenzakenu dzimtai. Arhitektūras, kultūras un vēstures piemineklis.
Vēsture
16. gadsimtā Bātas muiža (Bahten) atradās Embūtes draudzes novadā un piederēja Embūtes fogtam Heinriham no Sakas (Heinrich von Sacken), bet senāko Bātas medību muižas ēku 17. gadsimtā cēlis Ernests Sakens. 1905. gada revolūcijas laikā ēka nodedzināta, bet 1912. gadā muižas īpašnieks Konstantīns fon der Ostenzakens to atjaunoja, pilsoniskā jūgendstila ēkas projekta autors bija Vilhelms Reslers.
Pēc zemes reformas 1923. gadā (Liel)Bātas muiža ar Vecbātas pusmuižu (Alt-Bahten), Bātes Jauno pusmuižu (Neuhof) un Augustes pusmuižu (Augustenhof) pārgāja valsts īpašumā, bijušajā Lielbātas muižas kungu mājā atklāja sanatoriju plaušu tuberkulozes slimnieku ārstēšanai, kuru 1929. gadā nodēvēja par Saulkalnes sanatoriju un taisnā leņķī piebūvēja analogās formās ieturētu korpusu pēc arhitekta Jāņa Gaiļa (1882—1957) projekta.
Latvijas PSR laikā šeit darbojās tuberkulozes sanatorija "Vaiņode", bet kopš 1986. gada — Republikāniskā psihoneiroloģiskā rehabilitācijas slimnīca.
1994. gadā slimnīcu slēdza ēkas privatizēja. 2000. gadā bijušās muižas ēkas uz zemi ap tām nopirka uzņēmējs Andris Griģis, kurš aizliedzis pieeju ēkām un sanatorijas dīķim.
Andors Lilientāls
Biogrāfija
Piedzimis Maskavā ungāru ģimenē, bet jau no divu gadu vecuma pārcēlies uz Ungāriju. Šahu sācis spēlēt Budapeštas kafejnīcās, bet 1929. gadā devies uz Vīni, kur simultānspēles seansā nospēlējis neizšķirti ar Pasaules šaha eksčempionu Hosē Raulu Kapablanku. 1930. gadā Parīzē piedalījies savā pirmajā starptautiskajā šaha turnīrā, kurā izcīnījis 4. vietu. Lielu panākumu sasniedzis 1934. gada Hastingsas (Anglija) tradicionālajā turnīrā, kurā dalījis otro vietu ar Pasaules šaha čempionu Aleksandru Aļehinu (uzvarēja Salo Flors). Tajā pašā gadā uzvarējis šaha turnīros Barselonā un Budapeštā.
Sekmīgi pārstāvējis Ungārijas komandu lielākajos komandu šaha turnīros:
1935. un 1936. gadā piedalījies Maskavas starptautiskajos šaha turnīros, kuros ieņēmis attiecīgi 8.-10. un 4. vietu. Turnīru laikā iepazinies ar savu nākamo sievu un sācis pastāvīgi dzīvot Maskavā. 1939. gadā pieņēmis PSRS pilsonību un sācis piedalīties vietējos šaha turnīros. 1940. gadā uzvarējis Maskavas pilsētas šaha čempionātā. Tajā pašā gadā izcīnījis savu lielāko šahista karjeras panākumu, dalot ar Igoru Bondarevski pirmo vietu PSRS šaha čempionāta finālā, apsteidzot Mihailu Botviņņiku, Paulu Keresu un Vasiliju Smislovu. 1948. gadā Maskavas komandas sastāvā uzvarējis PSRS komandu šaha čempionātā. 1948. gadā saņēmis PSRS Nopelniem bagātā sporta meistara nosaukumu.
Piedalījies arī Pasaules šaha čempiona nosaukuma izcīņas pirmajā ciklā. 1948. gadā Zviedrijā starpzonu turnīrā ieņēmis 5. vietu un iekļuvis pretendentu turnīrā. Tomēr pretendentu turnīrā Budapeštā nospēlējis neveiksmīgi, desmit dalībnieku konkurencē dalot tikai 8.-10. vietu.
Par panākumiem turnīros FIDE 1950. gadā Lilientālam kā vienam no pirmajiem piešķīrusi starptautiskā lielmeistara (GM) nosaukumu.
No 1951. līdz 1960. gadam bijis Tigrana Petrosjana treneris. Bijis arī Vasilija Smislova sekundants viņa mačos par Pasaules šaha čempiona nosaukumu ar Mihailu Botviņņiku (1954, 1957, 1958).
Kastīre
Kastīre (ltg; arī Kastire) ir ciems Preiļu novada Rušonas pagastā, pagasta centrs. Izvietojies pagasta dienviddaļā Jāšezera un Eikša ezera krastā pie autoceļa P62 15 km no novada centra Preiļiem un 220 km no Rīgas. Kastīrē atrodas pagasta pārvalde, Rušonas pamatskola, bibliotēka, veikals.
Iedzīvotāju skaita izmaiņas
Esošajās robežās, pēc CSB datiem.
Sojuz-7
Sojuz-7 (Союз-7) bija PSRS Sojuz sērijas pilotējams kosmosa kuģis. Tas orbītā tika palaists.
Kasters
Kasters var būt:
Sojuz-7
Pirmoreiz kosmosā vienlaikus bija trīs kosmosa kuģi (Sojuz-6, Sojuz-7 un Sojuz-8), septiņi kosmonauti.
Galvenie uzdevumi
Šī lidojuma galvenie mērķi oficiālajā publiskotajā versijā bija kosmosa kuģa sistēmu un konstrukcijas izmēģināšana, kosmosa kuģu manevrēšana orbītā vienam attiecībā pret otru, kā arī zinātnisku, tehnisku un medicīniski bioloģisku eksperimentu veikšana grupas lidojumā.
Īstais galvenais mērķis bija pirmais trīs kosmosa kuģu vienlaicīgais lidojums, kur Sojuz-6 būtu jāfilmē, kā Sojuz-7 un Sojuz-8 veic saslēgšanos. Nav skaidri zināms, vai bija plānota kosmonautu pāriešana no viena kuģa uz otru, līdzīgi kā Sojuz-4 / Sojuz-5 lidojumā.
Apkalpe
Kuģa Sojuz-7 apkalpe augšupceļā un lejupceļā:
Dublējošā apkalpe:
Lidojuma gaita
1969. gada 11. oktobrī startēja Sojuz-6. Sojuz-7 tika palaists 12. oktobrī 10:44:42 UTC ar nesējraķeti Sojuz no Baikonuras kosmodroma 1. starta laukuma 5. palaišanas iekārtas. Trešais kosmosa kuģis Sojuz-8 tika palaists gada 13. oktobrī.
Sojuz-7 un Sojuz-8 orbītas manevrus veica normāli. 250 km attālumā vajadzēja sākt darboties automātiskajai tuvošanās sistēmai. Plāns bija tāds, ka Sojuz-7 un Sojuz-8 saslēgtos, bet Sojuz-6 tos novērotu tikai 50 m attālumā. Kad Sojuz-7 un Sojuz-8 bija tikai kilometra attālumā, sabojājās automatizētā saslēgšanās sistēma Igla. Apkalpe varētu veikt manuālu saslēgšanos, bet to neatļāva tehniskie lidojuma vadītāji.
Pēc orbītas korekcijas nakts laikā bija paredzēts, ka Sojuz-7 un Sojuz-8 atradīsies mazāk nekā 1 km viens no otra, kad sakari tiktu nodibināti pulksten 9 no rīta. Tā vietā tie atradās 40 km attālumā. Bija jāveic vēl divi orbītas apriņķojumi virs PSRS teritorijas, lai precizētu kosmosa kuģu orbītas un pārrēķinātu nepieciešamos tuvošanās manevrus. Ap plkst. 12:40 tie bija 1700 m atstatumā, un apkalpes sāka manuālās tuvošanās manevru. Vladimirs Šatalovs četras reizes iedarbināja dzinējus, bet, tā kā nebija nekādu norāžu par mērķi, viņš nebija drošs, ka droši varēs veikt saslēgšanos. Viņam nācās attālināties drošā atstatumā.
Pēc Sojuz-6 nolaišanās 16. oktobrī notika vēl divi Sojuz-7 un Sojuz-8 saslēgšanās mēģinājumi, taču tika pieļautas lielas kļūdas manevru ballistiskajos aprēķinos, kas nepieciešami, lai koriģētu to orbītas.
Joprojām nav zināms, kāpēc neizdevās tuvošanās manevri.
17. oktobrī Sojuz-7 veica nolaišanos. Nolaižamais aparāts nosēdās 09:25:05 UTC 155 km uz ziemeļrietumiem no Karaghandi.
Vertu
Vertu ir luksusa mobilo telefonu zīmols. Tas tika izveidots 1998. gadā, kad Apvienotajā Karalistē tika dibināts Nokia meitas uzņēmums Vertu. Tagad zīmols pieder turku uzņēmējam Hakanam Uzanam.
Vertu tālruņi veidoti no zelta, platīna, izturīgiem metālu sakausējumiem un citiem augtas klases materiāliem. Telefonu detaļas tiek izgatavotas ar rokām.
Dārgākais Vertu modelis Boucheron Cobra maksāja 217 000 EUR. Dārgākais sērijveida modelis Signature Diamond maksāja 62 000 EUR.
Vēsture
1998. gada oktobrī Somijas mobilo telefonu ražotājs Nokia Apvienotajā Karalistē dibināja meitas uzņēmumu Vertu luksus telefonu izstrādei. Ideju par luksus tālruņu zīmola radīšanu izteica itāliešu izcelsmes Nokia galvenais dizainers Franks Nuovo.
Wrld On Drugs
Wrld On Drugs ir amerikāņu reperu Future un Juice WRLD sadarbības komerciāls miksteips. Tas tika izdots 2018. gada 19. oktobrī Epic Records, Freebandz, Grade A un Interscope Records pēc tam, kad sākotnēji tika paziņots 2018. gada 17. oktobrī. Galvenais singls "Fine China" tika izdots 2018. gada 15. oktobrī. Miksteipā kā viesmākslinieki piedalās Young Scooter, Young Thug, Lil Wayne, Yung Bans, Gunna un Nikija Mināža.
Vertu
Vēsture
Pirmais Vertu telefons publikai tika prezentēts 2002. gada janvārī Parīzē. 2003. gada jūnijā iegūts patents lāzera gravētai tastatūrai. 2004. gada javārī prezentēta otrā kolekcija Vertu Ascent. 2005. gada decembrī izlaista Signature Precious kolekcija. 2006. gada februārī izlaista Vertu Ascent Racetrack Legend Series kolekcija. 2006. gada jūnijā izlaista kolekcija Vertu Constellation, pasaulē pirmie telefoni ar keramisko tastatūru. 2009. gada septembrī izlaists Vertu pirmais salokāmais tālrunis Vertu Ayxta. 2010. gadā izlaists Vertu pirmais viedtālrunis Constellation Quest.
2012. gada 14. jūnijā Nokia paziņoja, ka Vertu tiek pārdots Zviedrijas privātā kapitāla fondam EQT VI. Darījums pabeigts 12. oktobrī. Nokia paturēja 10 % Vertu kapitāldaļu.
2013. gada februārī prezentēts viedtālrunis uz Android platformas — Vertu Ti. 2014. gada septembrī prezentētas augstas klases austiņas un bezvadu skaļruņi, kas tapuši sadarbībā ar Dānijas uzņēmumu Bang & Olufsen. Oktobrī izlaists mobilā telefona modelis Aster, kura korpusu var gravēt, tas apgādāts ar telpiskās skaņas sistēmu Dolby Digital Plus, 13 megapikseļu kameru, jaudīgu 4 kodolu procesoru un operētājsistēmu Android 4.4 (KitKat).
2015. gada novembrī uzņēmums pārdots Honkongā bāzētā investīciju fondā Godin Holdings. 2017. gada martā Vertu par 50 miljoniem sterliņu mārciņu iegādājās turku uzņēmējs Murats Hakans Uzans ar Kiprā reģistrēta uzņēmuma Baferton starpniecību. 2017. gada jūlija sākumā paziņots, ka uzņēmums pārtrauc darbību un tiks likvidēts. Hans Uzanska paturēja tiesības uz Vertu zīmolu, tehnoloģijām un licencēm. 2018. gada oktobrī tika paziņots par jauna Vertu modeļa Aster P izlaišanu.
Viktorijas sala
Viktorijas sala var būt:
Jaropolks Svjatoslavičs
Jaropolks Svjatoslavičs (baznīcslāvu:Ӕрополкъ, ; dzimis ap 952. gadu, miris ) īslaicīgi bija Kijivas (Kenugardas) kagans no 972. gada līdz savai nāvei 980. gadā, kad viņš gāja bojā cīņā par varu pret savu pusbrāli Holmgārdas (Novgorodas) ķēniņu Valdemāru (Vladimiru).
Vārda cilme
Kaut arī Jaropolks bija varjagu valdnieks, viņa vārda etimoloģiju saista ar slāvu vārdiem Яро- ("spožs") un -полк ("pūlis"), kas aptuveni nozīmēja "pūlī spīdošais".
Dzīvesgājums
Jaropolks bija Kijivas rusu ķēniņa (kagana) Svena (Svjatoslava) dēls. Viņa dzīvesstāsts zināms vienīgi no vairāk kā 100 gadus vēlāk rakstītās Nestora hronikas, kuras tekstā viņš pirmo reizi pieminēts sakarā ar 968. gada pečeņegu uzbrukumu Kijivai. 970. gadā, aiziedams karagājienā pret bulgāriem uz Bizantiju, Svens (Svjatoslavs) atstāja par vietvalžiem savus dēlus - Jaropolks valdīja Kijivā, Helgi (Oļegs) nesen pakļauto drevļanu galvaspilsētā Ovručā, bet Valdemārs (Vladimirs Svjatoslavičs) Holmgārdā. Pēc tēva nāves dēli sadalīja valsti trīs daļās.
Pēc tam, kad 975. gadā Helgi (Oļegs) nogalināja Jaropolka karavadoņa Svenelda (vikingu: Sveinaldr) dēlu, 977. gadā starp brāļiem izcēlās karš. Jaropolks aplenca Ovručas pili, Helgi kaujā krita, bet Valdemārs aizbēga pie Norvēģijas valdnieka Hokona Sigurdsona (Håkon Sigurdsson). Jaropolks sāka valdīt visā Gardarīkē un noslēdza savienību ar Paltejsborgas (Polockas) ķēniņu Ragnvaldu, kas apsolīja viņam savu meitu Ragnhildu (Rognedu) par sievu. 978. vai 980. gadā Valdemārs ar varjagu karadraudzi atgriezās Holmgārdā un no turienes devās karagājienā uz Paltejsborgu, kur ar varu paņēma par sievu Jaropolkam apsolīto Ragnhildu.
Tajā pašā 980. gadā (citos avotos minēts 978. gads) Valdemārs devās karagājienā arī uz Kijivu, bet Jaropolks nocietinājās Rodņas pilī pie Rosas upes. Kad aplenktajā pilī sākās bads, Jaropolks piekrita sarunām ar Valdemāru, bet tika nogalināts.
Timotijs Veā
Timotijs Tarpe Veā (en, dzimis ) ir ASV futbolists, spēlē uzbrucēja pozīcijā, ASV futbola izlases dalībnieks. Kopš 2019. gada Veā pārstāv Ligue 1 komandu Lille.
Sasniegumi
Paris Saint-Germain
Celtic
Pripjatas atrakciju parks
Pripjatas atrakciju parks ir pamests atrakciju parks, kas atrodas Pripjatā, Ukrainā. Pirmoreiz to bija paredzēts atvērt 1986. gada 1. maijā, Darba svētku svinēšanā. Visi plāni tika atcelti pēc 26. aprīļa, kad dažu kilometru attālumā notika Čornobiļas katastrofa. Parks testa režīmā uz neilgu laiku daļēji tika atvērts 27. aprīlī, pirms tika paziņots par pilsētas evakuāciju,  un ir saglabājušies redzami darbojošos atrakciju fotoattēli. Ir teorija par to, ka parks pēc negadījuma tika steidzami atvērts, lai novērstu Pripjatas iedzīvotāju uzmanību no tuvumā notiekošās katastrofas, kas tiek pamatota ar faktu, ka uz testatvēršanas brīdi dažas no atrakcijām tā arī netika pilnībā pabeigtas ("Desantnieks" nebija aprīkots ar nojumēm un panorāmas rata apšuvums bija nepilnīgs). Parks — un jo īpaši tā panorāmas ritenis — ir kļuvis par Čornobiļas katastrofas simbolu.
Grieķu-romiešu cīņa
Tajā divi sportisti cīnās uz speciāla paklāja, kura diametrs ir 12—17 metri. Sportisti tiek iedalīti svara kategorijās. Cīņa notiek divos periodos, no kuriem katrs ir trīs minūtes garš. Par uzvarētāju tiek atzīts tas sportists, kas pretinieku ir piespiedis pie paklāja ar abām lāpstiņām vai arī ieguvis vairāk punktus nekā pretinieks (punkti tiek piešķirti par veiksmīgi lietotiem tehniskajiem paņēmieniem). Grieķu-romiešu cīņā ir aizliegts satvert pretinieku zemāk par jostasvietu, kā arī izmantot paņēmienus ar kājām, šīs abas lietas ir atļautas brīvajā cīņā.
Pripjatas atrakciju parks
Atrakcijas
Parks tika veidots Padomju Savienības laikā kā "Парк культуры и отдыха" (Kultūras un atpūtas parks), kādi bija raksturīgi toreizējās Padomju Savienības lielajām pilsētām, parka atrakcijas izgatavoja Jeiskā bāzētā firma "Aттракцион", kura bija atbildīga par daudzu atrakciju parku būvniecību, kuri mūsdienās joprojām ir apskatāmi bijušās Padomju Savienības pilsētās dažādos remontējamības stāvokļos.
Parkā, kurš atrodas uz ziemeļrietumiem no Kultūras pils Pripjatas centrā, bija piecas atrakcijas:
Ražošanas uzņēmuma pēctecis vēl 2017. gadā joprojām ražoja šīs atrakcijas ar gandrīz nemainītu dizainu.
Radiācija
Izstarojuma līmenis ap parku ir atšķirīgs. Likvidatori mazgāja nost radiāciju no grunts pēc tam, kad helikopteri, kas pārvadāja radioaktīvos materiālus, izmantoja teritoriju kā nosēšanās joslu, tāpēc betonētās vietas ir salīdzinoši tīras. Tomēr apgabali, kur ir saaugušas sūnas, var izstarot līdz 25 000 µSv/h, kas ir viens no augstākajiem radiācijas līmeņiem visā Pripjatā.
Parks populārajā kultūrā
Parkam ir nozīmīgas lomas videospēlēs S.T.A.L.K.E.R.:Černobiļas ēna un Call of Duty 4: Modern Warfare, kā arī filmās Černobiļas dienasgrāmatas, Dzīve pēc cilvēkiem (2008) un Aizliegtā zona (2012).
Parkam ir nozīmīga loma arī Markijana Kamiša romānā par Čornobiļas nelikumīgajiem tūrisma ceļojumiem "Pastaiga pa zonu".
Panorāmas rats iekļuva ziņās 2017. gada septembrī, kad poļu tūristi to mehāniski bez elektrības palaida pirmo reizi kopš 1986. gada, vēlāk atgriežot to sākotnējā stāvoklī.
Parks parādījās grupas Suede muzikālajā videoklipā "Life is Golden".
Timotijs Veā
Sasniegumi
Lille
Grieķu-romiešu cīņa
Grieķu-romiešu cīņa ir tikusi iekļauta jau pirmajās vasaras olimpiskajās spēlēs. gadā. Grieķu-romiešu cīņas noteikumus 1885. gadā izstrādājis ungārs I. Hamvai.
Musala
Musala (bg) ir Rilas, Bulgārijas un Balkānu pussalas augstākā virsotne Bulgārijas rietumos, Rilas nacionālais parka teritorijā. Pēc relatīvā augstuma sestais augstākais kalns kontinentālajā Eiropā.
Kalna nosaukums, iespējams, radies no Mus Allah (Allaha kalns) un nosaukts laikā, kad Bulgārija ietilpa Osmaņu impērijā, kalna senākais nosaukums - Tangra. Pirmais rakstītais avots par uzkāpšanu kalnā saglabājies no 4. gadsimta p.m.ē., jo kalnā esot uzkāpis Maķedonijas Aleksandra tēvs Filips.
Nurgjula Salimova
Nurgjula Salimova (bg; dzimusi Targovištes apgabalā) ir Bulgārijas starptautiskā lielmeistare šahā (2019).
Biogrāfija
Piedzimusi Krepčas ciemā Targovištes apgabalā. Šahu sākusi spēlēt piecu gadu vecumā.
Vairākkārt pārstāvējusi Bulgāriju Eiropas un pasaules jauniešu šaha čempionātos dažādās vecuma grupās. 2011. gadā Albenā uzvarējusi Eiropas jauniešu šaha čempionātā meitenēm U8 vecuma grupā. 2015. gadā uzvarējusi Pasaules jauniešu šaha čempionātā un Eiropas Savienības jauniešu šaha čempionātā meitenēm U12 vecuma grupā. Daudzkārtējā Bulgārijas un Eiropas meiteņu čempionātu laureāte ātrajā šahā un šaha ātrspēlē dažādās vecuma grupās.
2017. gadā uzvarējusi Bulgārijas sieviešu šaha čempionāta finālā.
Par panākumiem turnīros FIDE 2018. gadā viņai piešķīrusi starptautiskās meistares (WIM) nosaukumu, bet 2019. gadā - starptautiskā meistara vīriešiem (IM) un starptautiskās lielmeistares (WGM) nosaukumu.
Sporta iela (Rīga)
Sporta iela ir iela Vidzemes priekšpilsētā, Rīgas centrā un Skanstē. Tā sākas pie Krišjāņa Valdemāra un Bruņinieku ielas krustojuma un beidzas krustojumā ar Lapeņu ielu.
Vēsture
Sporta ielas nosaukums saistīts ar sportiskajām un sabiedriskajām aktivitātēm agrākajos Rīgas pilsētas ganību laukos 20. gadsimta sākumā. 1910. gadā uzceltajā hallē starp tagadējo Hanzas un Sporta ielu notika V Vispārējie latviešu Dziesmu svētki. 1914. gada vasarā Rikšošanas sporta biedrības hipodromā Sporta ielas apvidū notika Otrās Krievijas olimpiādes vieglatlētikas, smagatlētikas un vingrošanas sacensības. Arī vēlāk bez jāšanas sacensībām šeit notika sacensības vieglatlētikā, futbolā un autosportā.
Ielu savienojumi
Sporta iela ir savienota ar šādām ielām:
2020. gada Driedaagse Brugge–De Panne
2020. gada Driedaagse Brugge–De Panne bija šosejas riteņbraukšanas viendienas sacensības, kas notika 21. oktobrī. Tā bija 44. reize, kad notikušas Driedaagse Brugge–De Panne sacensības un tās bija 21. un sezonas pēdējās sacensības 2020. gada UCI Pasaules tūres kalendārā.
Kā viena no pavasara klasikām, Driedaagse Brugge–De Panne sākotnēji bija plānota 29. martā, bet COVID-19 pandēmijas ierobežojumu Beļģijā dēļ sacensības tika atceltas. Tās tika pārplānotas uz 21. oktobri kā daļa no rudens "pavasara klasiku" sezonas, lai arī no tām notika tikai Beļģijā rīkotās sacensības.
Komandas
Tā kā šīs bija UCI Pasaules tūres sacensības, visas 19 UCI WorldTeam komandas tika ielūgtas, bet startēja tikai 17 no tām. Papildus tika uzaicināta 8 UCI profesionālās kontinentālās komandas, veidojot 25 komandu pelotonu.
1033. gads
1033. gads bija gads, kas pēc Jūlija kalendāra sākās pirmdienā.
Endoplazma
Endoplazma jeb plazmodijs ir daudzu vienšūņu organismu citoplazmas centrālā jeb iekšējā daļa. Citoplazmas ārējo daļu veido ektoplazma, un tās savā starpā atšķiras ar konsistenci. Abiem plazmas veidiem nav principiālu atšķirību, tie atšķiras tikai ar organoīdu sadalījumu citoplazmas iekšpusē. Endoplazmā ir visi centrālie organoīdi, piemēram, šūnas kodols, mitohondriji, endoplazmatiskais tīkls, gremošanas vakuolas u.c. šūnas komponentes. Atšķirībā no viskozās ektoplazmas, endoplazmai ir šķidrāka konsistence. Tā ir arī graudaināka par ektodermu.
Endoplazma un ektoplazma nav krasi nošķirtas šūnas daļas, bet tās var pāriet no vienas otrā. Pseidopodijas veidošanās un pieaugšanas rajonā, uz kurieni tiecas šķidrā endoplazma, tās perifēriskās daļas želatinizējas, kļūst viskozas, pārtapdamas par ektoplazmu. Turpretī ķermeņa otrajā pusē notiek pretējs process — ektoplazmas sašķidrināšanās un daļēja pāriešana endoplazmā. Šī parādība, atgriezeniskā pāreja no endoplazmas ektoplazmā un atpakaļ, ir pseidopodiju veidošanās pamatā.
Brīvā cīņa
Brīvā cīņa ir cīņas sporta veids.
Tajā divi sportisti cīnās uz speciāla paklāja, kura diametrs ir 12—17 metri. Sportisti tiek iedalīti svara kategorijās. Cīņa notiek divos periodos, no kuriem katrs ir trīs minūtes garš. Par uzvarētāju tiek atzīts tas sportists, kas pretinieku ir piespiedis pie paklāja ar abām lāpstiņām vai arī ieguvis vairāk punktus, nekā pretinieks (punkti tiek piešķirti par veiksmīgi lietotiem tehniskajiem paņēmieniem). Brīvajā cīņā ir atļauts satvert pretinieku zemāk par jostasvietu, kā arī izmantot paņēmienus ar kājām, šīs abas lietas ir aizliegtas grieķu-romiešu cīņā.
Brīvā cīņa ir radusies Ziemeļamerikā un Šveicē. Pirmoreiz Olimpisko spēļu programmā tikusi iekļauta. gadā. Latvijā brīvās cīņas aizsākumi meklējami 1920. gadu vidū, kad tās paņēmienus apguva J. Leskinovičs.
Ozoliņi (Tukums)
Ozoliņi ir individuālo privātmāju mikrorajons Tukuma pilsētas daļas ziemeļos, kas kalpo par galējo robežu starp Tukuma pilsētas administratīvo teritoriju un Smārdes un Tumes pagastu.
Ozoliņi robežojas ar Tukuma dārzniecības laukiem dienvidos un Liepkalnu un Zaķu apdzīvotajām vietām Tumes pagastā rietumos. Uz austrumiem no mikrorajona atrodas mežs caur kuru ved ceļš uz tuvējo Melnezeru Smārdes pagastā. Savukārt ziemeļos mikrorajons robežojas ar Ozoliņu kapiem gar kuriem blakus esošā Raudas ielas šoseja tālāk ved Engures un Sēmes virzienā.
Mikrorajons mūsdienu izskatu galvenokārt ir ieguvis pēdējo 30—40 gadu laikā, kad norisinājās samērā aktīva individuālo māju būvniecība toreizējās Tukuma dārzniecības un kokapstrādes rūpnīcas "Vulkāns" apkārtnē. Mūsdienās Ozoliņos atsevišķas mājas ir gandrīz pat 100 gadu vecas.
Džošua Čeptegei
Biogrāfija
Sākotnēji nodarbojies ar futbolu, tad izmēģinājis spēkus lēkšanas disciplīnās, bet pēc tam, kad tik atklāts viņa talants garo distanču skriešanā, pārgājis uz to.
Pirmo ievērojamo panākumu pieaugušo konkurencē sasniedzis 2017. gada Pasaules čempionātā Londonā, kur izcīnīja sudraba medaļu 10 000 metru distancē. Uzstādījis pasaules rekordus vairākās šosejas skrējienu distancēs: 15 km (2018), 10 km (2019), 5 km (2020). Dž. Čeptegei laboja Kenenisam Bekelem no Etiopijas 16 gadus piederējušo Pasaules rekordu 5000 m distancē, veicot to 12:35,36 minūtēs. Valensijā viņam izdevās pārspēt arī K. Bekeles 15 gadus veco Pasaules rekordu 10 000 m distancē uzreiz par vairāk nekā 6 sekundēm, sasniedzot rezultātu 26:11,00 minūtes.
2020. gada vasaras olimpiskajās spēlēs, kas notika Tokijā 2021. gadā, Dž. Čeptegei kļuva par olimpisko čempionu 5000 metru distancē, savukārt 10 000 metros ieguva sudrabu, piekāpjoties Selemonam Barengam no Etiopijas. 2022. gada Pasaules čempionātā Jūdžīnā izcīnīja zelta medaļu 10 000 metru distancē.
Boila—Mariota likums
Boila—Mariota likums, pazīstams arī kā Boila likums un Taunlija likums, ir viens no ideālās gāzes likumiem, gāzu saspiešanas likums. Tas apgalvo, ka noslēgtā sistēmā dotajai gāzes masai nemainīgā temperatūrā (tātad izotermiskā procesā) spiediens mainās apgriezti proporcionāli tilpumam. Šis ir viens no pirmajiem eksperimentāli iegūtajiem gāzu likumiem. Līkni, kas raksturo Boila—Mariota likumu, sauc par izotermu.
Šo likumu viens no otra neatkarīgi atklāja britu dabaszinātnieks Roberts Boils un franču fiziķis Edms Mariots (Edme Mariotte). Boils to atklāja ar savu palīgu, amatieri no Lankasteras Taunliju, 1662. gadā atklājumus publicēja darbā "Doktrīna par gaisa elastību un svaru un tās aizstāvība", novērojumus eksperimentos formulējot kā "gaisa elastība ir apgrieztā attiecībā pret tā tilpumu". 1676. gadā līdzīgus novērojumus publicēja Mariots darbā "Pētījums par gaisa dabu".
Boila—Mariota, Šarla un Gē-Lisaka likums kopā ar Avogadro likumu kopā veido ideālās gāzes likumu.
Vienādojums
Matemātiskais Boila—Mariota likuma pieraksts ir šāds:
kur:
Pasaules šaha kompozīcijas federācija
Pasaules šaha kompozīcijas federācija (en) ir starptautiska organizācija, kas apvieno šaha kompozīcijas nacionālās organizācijas.
Tās pastāvēšanas un darba mērķis ir šaha kompozīcijas izplatīšana un veicināšana visā pasaulē.
Struktūra
Pasaules šaha kompozīcijas federācija apvieno 41 valsti, katra no tām kā pārstāvi (komisāru) izvirza vienu delegātu (no 2003. gada 6. augusta). Organizācijas vadītājs ir prezidents. Viņam palīdz konsultants un trīs viceprezidenti. Viņu vēlēšanas notiek reizi četros gados.
Federācijai ir astoņas komitejas, kas katra atbild par konkrētu darba virzienu. Šie virzieni ir (no 2005. gada 13. oktobra):
Vēsture
Pasaules šaha kompozīcijas federācijas priekštece bija 1956. gadā Budapeštā dibinātā FIDE šaha kompozīcijas pastāvīgā komisija (en). 2009. gadā FIDE pārtrauca atzīt šo komisiju par savu sastāvdaļu. Tajā pašā gadā tika izveidotā pagaidu organizācija "Starptautiskā Šaha kompozīcijas savienība" (en), kas 2010. gadā tika pārveidota par Pasaules šaha kompozīcijas federāciju. (en) ar oficiālu adresi Šveices galvaspilsētā Bernē.
Dalībvalstis
No 2009. gada WFCC ir pārstāvētas 41 valstis:
WCCF tituli
WFCC piešķir šādus titulus:
Pēteris fon Mēdems
Pēteris Georgs fon Mēdems (de; dzimis, miris ) bija muižnieks, Jelgavas apriņķa maršals (Mitauscher Kreismarschall, 1851-1856). Krievijas galma kambarkungs, joanītu ordeņa loceklis.
Dzīvesgājums
Dzimis 1801. gadā Jelgavā Kristofa Johana Frīdriha fon Mēdema un viņa sievas Luīzes, dzimušas fon der Pālenas, ģimenē. No 1818. gada studēja tiesības Berlīnē, no 1819. līdz 1820. gadam - Heidelbergā. Pēc studiju pabeigšanas apmeklēja Maroku un Ēģipti.
Atgriezies Kurzemē, pārvaldīja Zutēnu un Blīdenes muižas, pēc vecākā brāļa Paula nāves 1854. gadā ieguva savā īpašumā Elejas muižu. No 1844. līdz 1851. gadam darbojās Kurzemes kredītbiedrības (Kurländischen Kreditverein) direktoru padomē. No 1857. līdz 1862. gadam bija Kurzemes landtāga loceklis.
Imuļu valks
Imuļu valks ir Lēnupes kreisā krasta pieteka Kuldīgas novadā.
Tek ziemeļu-ziemeļaustrumu virzienā. Ietek Lēnupē pie Imuļu pilskalna.
Sēlpils vēsture
Sēlpils vēsture aptver laika periodu kopš Vecsēlpils dibināšanas līdz mūsdienām.
Aizvēsturiskie laiki (līdz 13. gadsimtam)
Daugavas kreisajā krastā pretī Oliņkalnam pie senās pārceltuves atrodas Sēlpils pilskalns. Pēc Pļaviņu HES ierīkošanas no pilskalna palikusi tikai saliņa upes vidū. Arheoloģiskie izrakumi (Šnore, Zariņa 1980) parādīja, ka Sēlpils pilskalna apdzīvotība konstatējama jau no 1. g.t. pr. Kr. otrās puses. Zem Livonijas ordeņa pils mūra paliekām atklāts seno sēļu pilskalna kultūrslānis. Sēļu pils bija izvietojusies 11 000 m2 lielā teritorijā, kur konstatējamas seno sēļu pirmsvācu nocietinājumu paliekas un vāji saglabājušās dzīvojamās un saimniecības ēkas. Pilskalnā atsegtas senās sēļu pils paliekas, mūra pils slānī - četrstūra veida tornis ar apakšzemes eju. Pilsētas vietā atsegtas klēts paliekas ar ozolkoka mucu paliekām, kurās glabāti graudi. 12.-13. gs. Sēlpils pilskalnu bieži izmantoja lietuviešu karapulki, lai patvertos pirms Daugavas šķērsošanas.
Foišors
Foišors (ro; sieviešu dzimtē Foišora) ir rumāņu cilmes uzvārds. Cilvēki ar šo uzvārdu:
Sēlpils vēsture
Livonijas krusta kari (13. gadsimts)
Livonijas krusta karu laikā 1207. gadā krustneši aplenca pili un piespieda sēļus pakļauties viņiem. 1208. gadā grūti piejamā vietā uz 20 m augstā Daugavas krasta uzcelta krustnešu pils. Pirmais Sēlijas bīskaps Bernhards no Lipes 1218. gadā izvēlējās Sēlpili par Sēlijas bīskapijas pirmo galvaspilsētu, no kuras bija paredzēts pakļaut un kristīt visas Daugavas kreisā krasta sēļu, zemgaļu un aukštaišu zemes. 1251. gadā Sēlijas-Zemgales bīskapija tika likvidēta un sadalīta starp Rīgas arhibīskapu (2/3) un Livonijas ordeni (1/3).
Livonijas ordeņvalsts sastāvā (14.-16. gadsimts)
14. gadsimta beigās Livonijas ordenis nostiprināja savu ietekmi Daugavas kreisā krasta zemēs ar Sēlpils (Selburg) cietokšņa celtniecību. Pēc mūra pils uzcelšanas te atradās Sēlpils fogtejas centrs. Jau 16. gadsimta vidū šeit bijusi baznīca.
Rūdolfs Kreicums
Rūdolfs Kreicums (dzimis Virānes pagastā, miris ) bija latviešu aktieris.
Astoņu gadu vecumā ar ģimeni pārcēlies uz Rīgu. Gadu vēlāk nomiris aktiera tēvs un ģimene atgriezusies Virānē. 1912. gadā beidzis Virānes skolas pamatizglītības kursu. 1917. gadā sācis mācīties kurpnieka profesiju.
1919. gadā iestājies Latvijas armijā un paralēli apmeklējis Ernesta Kārkliņa aktierkursus. 1926. gadā iekļuvis Dailes teātra trupā. 1956. gadā kļuvis par Latvijas PSR Nopelniem bagāto mākslinieku.
Filmējies "Pie bagātās kundzes", "Pērkona negaiss", "Kapteinis Nulle", "Svešiniece ciemā", "Rainis" un "Kā gulbji balti padebeši iet".
Harman International Industries
Harman International Industries, Inc. ir ASV uzņēmums, kas nodarbojas ar audiosistēmu, automašīnu palīgsistēmu un citu informācijas tehnoloģiju un inženiertehnisku risinājumu izstrādi, ražošanu un pārdošanu. Dibināts 1980. gadā. Galvenais birojs atrodas Stemfordā, Konektikutā. Tā mātes uzņēmums ir Samsung Electronics.
Vēsture
1953. gadā inženieri Sidnijs Hermens (Sidney Harman) un Bernards Kerdons (Bernard Kardon) dibināja uzņēmumu Harman Kardon, lai ražotu augtas kvalitātes (Hi-Fi) audioaparatūru. 1956. gadā Kerdons savas uzņēmuma kapitāldaļas pārdeva Hermenam. Uzņēmums nosaukums tika mainīts uz Harman International, bet uztvērējus, tūnerus un pastiprinātājus turpināja pārdot ar Harman Kardon zīmolu.
1970. gadu vidū Harman Kardon bija viens no vadošajiem stereo aparatūras ražotājiem ASV. Uzņēmums viens no pirmajiem sāka pārdot audioaparatūru atsevišķās komponentēs. Ja līdz tam stereo sistēmas tika integrētas vienā iekārtā, tad Harman Kardon pārdeva atsevišķi uztvērējus, skaļruņu sistēmas, pastiprinātājus un citas daļas, lai pircēji paši varētu sakombinēt sev vēlamo audio sistēmu.